stanford-oval/wikipedia huggingface dataset:
Nuorkirkkoliike
Nuorkirkkoliikkeen henkilöt > Suomessa

Erkki Kaila (1867–1944)
Lauri Ingman (1868–1934)
Jaakko Gummerus (1870–1933)
J. A. Mannermaa (1871–1943)
Paavo Virkkunen (1874–1959)
A. W. Kuusisto (1875–1947)
Antti J. Pietilä (1878–1932)
Uno Paunu (1873–1948)
Sigfrid Sirenius (1877–1961)
Aleksi Lehtonen (1891–1951)
Ilmari Salonen (1893–1973)
Kultainen lohikäärme

| Kultainen lohikäärme> Precious Dragon |
| --- | --- |

Alkuperäisteos
Kirjailija:  Liz Williams
Kieli:  englanti
Genre:  fantasia
Kustantaja:  Night Shade Books
Julkaistu:  2007
Sivumäärä:  242
ISBN:  978-1-59780-082-2
Suomennos
Suomentaja:  Sirje Niitepõld
Kustantaja:  Like
Julkaistu:  2014
Ulkoasu:  nidottu
Sivumäärä:  398
ISBN:  978-952-01-1019-2
Sarja: Rikoskomisario Chen
Edeltävä:  Demonien taivas
Seuraava:  The Shadow Pavilion
Löydä lisää kirjojaKirjallisuuden teemasivulta
Kultainen lohikäärme (engl. Precious Dragon) on Liz Williamsin vuonna 2007 ilmestynyt fantasiaromaani. Teos on Rikoskomisario Chen -sarjan kolmas osa.
Aiheesta muualla

Precious Dragon: A Detective Inspector Chen Novel. Publisher's Weekly 1.6.2007. (englanniksi)
Rich Horton: Precious Dragon. The SF Site 2007. (englanniksi)
Donna Royston: Precious Dragon (Arkistoitu – Internet Archive). Strange Horizons 20.2.2008. (englanniksi)
Julianne Draper: A precious little tale by Liz Williams. Tampa Books Examiner 1.3.2010. (englanniksi)
San Franciscon konferenssi

Ehdotus Yhdistyneiden kansakuntien logoksi.
Yhdysvaltain presidentti Harry S. Truman puhumassa San Francicscon konferenssissa.
San Franciscon konferenssi oli Yhdysvaltain San Franciscossa 25. huhtikuuta – 26. kesäkuuta 1945 järjestetty kansainvälinen konferenssi, jossa perustettiin Yhdistyneet kansakunnat. Konferenssin merkittävimmät osallistujat olivat neljän suurvallan ulkoministerit: Yhdysvaltain Edward Stettinius, Ison-Britannian Anthony Eden, Neuvostoliiton Vjatšeslav Molotov sekä Kiinan T. V. Soong. Kokouksen pääsihteerinä toimi Yhdysvaltain Alger Hiss.
Ajatus uudesta kansainvälisestä järjestöstä oli esitetty vuonna 1944 Dumbarton Oaksin konferenssissa ja vahvistettu helmikuussa 1945 Jaltan konferenssissa. San Franciscon konferenssissa oli edustettuna 46 valtiota. Niistä 26 oli allekirjoittanut vuoden 1942 Yhdistyneiden kansakuntien julistuksen. Edustettuina olleiden valtioiden lisäksi konferenssissa esitettiin YK:n perustajajäseniksi viittä muuta valtiota. Niistä neljä hyväksyttiin, mukaan lukien Ukrainan ja Valko-Venäjän neuvostotasavallat, vaikka ne eivät länsimaiden mielestä olleet itsenäisiä valtioita. Neuvostoliiton asettamaa Puolan hallitusta ei vielä tässä vaiheessa hyväksytty, koska siltä puuttui kansainvälinen tunnustus. Myöhemmin Puola kuitenkin laskettiin yhdeksi YK:n 51:stä perustajavaltiosta.
San Franciscon konferenssin merkittävin tehtävä oli Yhdistyneiden kansakuntien peruskirjan laatiminen. Kiistan aiheeksi muodostui neljälle (sittemmin viidelle) suurvallalle annettava poikkeusasema turvallisuusneuvoston pysyvinä jäseninä ja siihen liittyvä veto-oikeus kaikkiin merkittäviin päätöksiin. Varsinkin konferenssiin osallistuneet pienemmät valtiot olisivat halunneet lisätä yleiskokouksen valtaoikeuksia, mutta pääasiassa suurvallat saivat tahtonsa läpi. Konferenssi päättyi 26. kesäkuuta siihen, että 50 valtion edustajat allekirjoittivat YK:n peruskirjan.
Osallistujavaltiot

Argentiina
Australia
Belgia
Bolivia
Brasilia
Kanada
Chile
Kiinan tasavalta
Kolumbia
Costa Rica
Kuuba
Tšekkoslovakia (pakolaishallitus)
Tanska
Dominikaaninen tasavalta
Ecuador
Egypti
El Salvador
Etiopian keisarikunta
Ranska
Kreikan kuningaskunta
Guatemala
Haiti
Honduras
Brittiläinen Intia
Iran
Irak
Libanon
Liberia
Luxemburg
Meksiko
Alankomaat
Uusi-Seelanti
Nicaragua
Norja
Panama
Paraguay
Peru
Filippiinit
Saudi-Arabia
Etelä-Afrikan unioni
Syyria
Turkki
Neuvostoliitto
Valko-Venäjän SNT
Ukrainan SNT
Britannia
Yhdysvallat
Uruguay
Venezuela
Jugoslavia
Santiago Elías

| Santiago Elías> Henkilötiedot |
| --- | --- |
Syntynyt: 2. helmikuuta 1983 Buenos Aires, Argentiina
Kansalaisuus:   Argentiina
Uran tiedot
Lempinimi:  Santi
Pituus:  182 cm
Laji:  futsal
Seura:   Club Pinocho
Kilpauran kesto:  1998-
Saavutukset
Voitot:  maailman paras futsalmaalivahti 2009
 Tietolaatikko päivitetty 18. helmikuuta 2015 
| Mitalit> Maa:  Argentiina.Miesten futsal.Pan-Amerikan kisat  | Mitalit> Maa:  Argentiina.Miesten futsal.Pan-Amerikan kisat  | Mitalit> Maa:  Argentiina.Miesten futsal.Pan-Amerikan kisat  | Maa:  Argentiina> Miesten futsal. |
| --- | --- | --- | --- |
|  Hopeaa | Rio de Janeiro 2007 |  |  |
Santiago Daniel Elías (s. 2. helmikuuta 1983 Buenos Aires) on argentiinalainen futsalmaalivahti. Hän edustaa argentiinalaista Club Pinochoa ja Argentiinan futsalmaajoukkuetta. Elías on yksi maailman parhaista maalivahdeista, hänet valittiin vuonna 2009 maailman parhaaksi maalivahdiksi. Hän on 182 senttimetriä pitkä ja painaa 85 kilogrammaa.
Elías on osallistunut Argentiinan maajoukkueen kanssa kaksiin MM-kilpailuihin, vuosina 2008 ja 2012 päästen parhaimmillaan puolivälieriin vuonna 2012. Vuonna 2007 Elías saavutti Argentiinan kanssa hopeaa Pan-Amerikan kisoista Rio de Janeirosta.
Elías on edustanut Pinochoa vuodesta 2009 asti. Hän edusti seuraa myös vuodesta 1998 alkaen pelaten kauden 2008-2009 Italian pääsarjan Napoli Vesevossa.
Santiago Gentiletti

| 0 | 1 | 2 |
| --- | --- | --- |

Henkilötiedot
Koko nimi: Santiago Juan Gentiletti Selak
Syntymäaika: 9. tammikuuta 1985 (ikä 39)
Syntymäpaikka: Gödeken, Argentiina
Pelipaikka: puolustaja
Seurat
| Vuodet | Seura | O (M) |
| 2003–2008 2008 2009 2010–2011 2011–2012 2012–2014 2014–2016 2016–2018 2018–2019 2019–2021 |  Gimnasia LP  Provincial Osorno  O'Higgins  Argentinos Juniors  Brest  San Lorenzo  Lazio  Genoa  Albacete  Newell's Old Boys | 68 (1) 8 (1) 31 (1) 58 (2) 21 (2) 59 (2) 24 (1) 19 (0) 29 (0) 32 (1) |
 Seurajoukkueuran tilastot kattavat vain kansalliset sarjat, päivitetty 12. heinäkuuta 2024.
Santiago Juan Gentiletti Selak (s. 9. tammikuuta 1985 Gödeken) on argentiinalainen, vuosina 2005–2021 pääarjatasolla pelannut jalkapalloilija. Hän oli pelipaikaltaan keskuspuolustaja. Hän aloitti pääsarjauransa kotimaassaan Gimnasian joukkueessa. Hän voitti liigamestaruuksia Argentinos Juniorsin ja San Lorenzo de Almagron joukkueissa. Hän päätti pelaajauransa Newell's Old Boysissa vuonna 2021. Hän pelasi kotimaansa lisäksi Chilessä, Ranskassa, Italiassa ja Espanjassa.
Gentiletti siirtyi italialaisseura Lazioon elokuussa 2014. Hän pelasi joukkueessa kaksi kautta ja sen jälkeen Genoassa kaksi kautta. Hän pelasi Serie A:ssa kaikkiaan 43 ottelua ja teki niissä yhden maalin. Kauden 2018–2019 hän pelasi Espanjan Segunda Divisiónissa Albaceten joukkueessa.
Saint-Béat

Saint-Béat
Saint-Béat on kunta Haute-Garonnen departementissa Midi-Pyrénées'n hallintoalueella Ranskassa. Kunnan väkiluku vuonna 2007 oli 398. Saint-Béatin pinta-ala on 7 km².
Saint-Béatin kunta yhdistyi Lezin kuntaan 1. tammikuuta 2019 muodostaen uuden Saint-Béat-Lezin kunnan.
Aiheesta muualla

Kuvia tai muita tiedostoja aiheesta Saint-Béat Wikimedia Commonsissa
Salpapensas

| Salpapensas |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophyta
Luokka::  Kaksisirkkaiset Magnoliopsida
Lahko::  Ericales
Heimo::  Pentaphylacaceae
Suku::  Salpapensaat Cleyera
Laji::  japonica
Kaksiosainen nimi
 Cleyera japonica  Thunb. 
Katso myös
   Salpapensas Wikispeciesissä   Salpapensas Commonsissa 
Infobox OKNimi-testi OK: 
Salpapensas (Cleyera japonica) on ikivihreä, kukkiva puu, joka elää luonnonvaraisena Japanissa, Koreassa ja Kiinassa. Se voi kasvaa 10 metriä korkeaksi. Sen kukat ovat tuoksuvat, kermanvalkoiset, marjat kiiltävän mustat. Lehdet ovat 7–10 cm pitkiä, yksinkertaisia ja kiiltäviä. Nuoret lehdet ovat punertavia.
Kasviokuva vuodelta 1870
Salpapensas on japanilaisessa kulttuurissa erityisen pyhä puu.
Aiheesta muualla

ITIS: Cleyera japonica (englanniksi)
United States Department of Agriculture (USDA): Cleyera japonica (englanniksi)
Flora of China: Cleyera japonica (englanniksi)
Rääkät

| Rääkät |
| --- | --- |
 Ruisrääkkä (Crex crex)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kurkilinnut Gruiformes
Heimo::  Rantakanat Rallidae
Suku::  Rääkät Crex  Bechstein, 1803
Katso myös
   Rääkät Wikispeciesissä   Rääkät Commonsissa 
Infobox OKNimi-testi OK: 
Rääkät (Crex) on rantakanojen heimoon kuuluva lintusuku.
Rääkkiin (Crex) kuuluvia lajeja

Afrikanrääkkä (Crex egregia)
Ruisrääkkä (Crex crex)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
Larry Byrom

Lawrence "Larry" Byrom (27. joulukuuta 1948 Huntsville, Alabama, USA) on yhdysvaltalainen kitaristi. Yhtyeitä ja artisteja, joiden kanssa hän soittanut, ovat mm. Steppenwolf, Ratchell, Neil Young, Steve Winwood, Peter Frampton ja Eddie Rabbit. Hän on myös toiminut studiomuusikkona Nashvillessä ja soittanut monien country-artistien, kuten Travis Trittin, Dolly Partonin, Kenny Rogersin ja Tanya Tuckerin kanssa.
Saint-Chaffrey

| Saint-Chaffrey |
| --- | --- |
 Seurakunnan kirkko
 vaakuna
 Saint-Chaffrey
 Koordinaatit: 44°55′37″N, 6°36′27″E 
Valtio:  Ranska
Alue:  Provence-Alpes-Côte d’Azur
Departementti:  Hautes-Alpes
Arrondissementti:  Briançon
Pinta-ala:  
 – Kokonaispinta-ala:  25,9 km²
Väkiluku (2016):  1 635 
 – Väestötiheys:  63 as./km²
Kunnan numero:  05133
 
 Kunnan kotisivut 
Infobox OKVirheellinen NIMI-arvo: 
Saint-Chaffrey on kunta eteläisessä Ranskassa Hautes-Alpesin departementissa Provence-Alpes-Côte d’Azurin alueella. Se sijaitsee noin 5 kilometriä Briançonin kaupungista luoteeseen.
Chantemerlen rinteitä
Kuntaan kuuluvassa Chantemerlen kylässä on Serre Chevalierin hiihtokeskukseen kuuluvia laskettelurinteitä. Hiihtokeskus ulottuu usean kunnan alueelle. Alppihiihtäjä Luc Alphand vietti lapsuutensa Chantemerlen kylässä.
Aiheesta muualla

Kuvia tai muita tiedostoja aiheesta Saint-Chaffrey Wikimedia Commonsissa
Kytkentävirta

Kytkentävirta on sähkölaitteen ominaisuus heti sähköpiiriin kytkemisen jälkeen. Kytkentävirta määrittää tarvittavat sulakkeet, koska kytkentävirran suuruus on moninkertainen jatkuvaan virtaan nähden. Sähköjohtimet tulee myös mitoittaa hetkellinen kytkentävirta huomioon ottaen.
Aiheesta muualla

Kytkentävirran mittalaite -opinnäytetyö
Laivan kannella (vuoden 1938 elokuva)

| Laivan kannella |
| --- | --- |
 Elokuvan juliste.
Ohjaaja:  Paavo Kostioja
Käsikirjoittaja:  Emil Elenius   Reino Hirviseppä
Perustuu:  Pasi Jääskeläisen samanniminen laulunäytelmä vuodelta 1915
Tuottaja:  Martti Soiva
Säveltäjä:  Alvar Andström
Kuvaaja:  Eino Mäkinen
Leikkaaja:  Olavi Gunnari
Pääosat:  Uuno Montonen   Edvin Laine  Paavo Kostioja  Ossi Kostia
Valmistustiedot
Valmistusmaa:  Suomi
Tuotantoyhtiö:  Filmituotanto Oy
Ensi-ilta:  9. tammikuuta 1938
Kesto:  80 minuuttia
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Laivan kannella on vuonna 1938 valmistunut suomalainen musiikkikomediaelokuva, jonka ohjasi Paavo Kostioja. Elokuva perustuu  Pasi Jääskeläisen samannimiseen laulunäytelmään vuodelta 1915.
Elokuvan ensi-ilta oli 9. tammikuuta 1938 Helsingissä Astor- ja Tähti-teattereissa.
Näyttelijät

| 0 | 1 | 2 |
| --- | --- | --- |
|  Uuno Montonen  | … |  Puosu   |
|  Edvin Laine  | … |  Kinnari   |
|  Paavo Kostioja  | … |  Kokki   |
|  Ossi Kostia  | … |  Arvi Rajanne   |
|  Irja Simola  | … |  Kerttu   |
|  Lauri Korpela  | … |  Jakobson   |
|  Jaakko Sola  | … |  Soini   |
|  Georg Malmstén  | … |  Kapteeni   |
|  Juhani Turunen  | … |  Nappula   |
|  Aino Lohikoski  | … |  Keittäjätär   |
|  Salme Turunen  | … |  Salme   |
|  Evald Terho  | … |  Konna   |
|  Tuure Kivi  | … |  Mikkonen   |
|  Kaarina Pohjaväre  | … |  Jakobsonska   |
|  Liisa Nevalainen  | … |  Elli   |
|  Anna-Liisa Leinonen  | … |  Mirkku   |
|  Iris Salin  | … |  Tanssijatar   |
|  Erkki Eirto  | … |  Merimieslaulaja   |
|  Rafael Karima  | … |  Merimieslaulaja   |
|  Arnold Tilgmann  | … |  Merimieslaulaja   |
|  Hannes Hako  | … |  Poliisi   |
|  Kyösti Käyhkö  | … |  Tullimies   |
|  Ida Salmi  | … |  Maalaisemäntä   |
|  Arvo Ahti  | … |  Ajuri   |
|  S. Raikkerus  | … |  Matti   |
|  L. Pajunen  | … |  Mulatti   |
|  Roine Richard Ryynänen  | … |  Merimieslaulaja   |
|  E. Jokinen  | … |  Hovimestari   |
|  Airi Osa  | … |  Vanhapiika   |
Juoni

Suomalainen purjelaiva on Pohjanmerellä matkalla kohti kotimaata. Laivalta löytyy salamatkustaja (Nappula) josta tulee kokin apulainen. Ennen Tanskan salmiin tuloa laiva joutuu myrskyyn ja yksi miehistön jäsen, Mikkonen, loukkaantuu pahoin myrskyn aikana ja kuolee.
Suomeen saavuttaessa miehistö lyö vedon: se joka viimeisenä tuo heilan Kultainen Ankkuri -ravintolaan joutuu maksamaan kaikkien illanvieton siellä. Elokuvassa seurataan nyt sitä miten heilojen hankkiminen kultakin onnistuu ja sen jälkeen siirrytään ravintola Kultaiseen Ankkuriin jossa miehiston juhlaa säestävät laulu- ja tanssiesitykset. Ilta päättyy tappelunnujakkaan.
Aamulla laiva lähtee taas satamasta uudelle matkalle. Jungmanni Arvi, jota ehdittiin luulla salakuljettajaksi, lähtee uudelle matkalle nyt matruusina.
Rääkkähaikarat

| Rääkkähaikarat |
| --- | --- |
 Rääkkähaikara (Ardeola ralloides)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Pelikaanilinnut Pelecaniformes
Heimo::  Haikarat Ardeidae
Suku::  Rääkkähaikarat Ardeola  F. Boie, 1822
Katso myös
   Rääkkähaikarat Wikispeciesissä   Rääkkähaikarat Commonsissa 
Infobox OKNimi-testi OK: 
Rääkkähaikarat (Ardeola) on haikaroiden heimoon kuuluva pelikaanilintusuku. Rääkkähaikaroiden sukuun kuuluu BirdLife Suomen mukaan kuusi lajia.[lähde? ]
Rääkkähaikaroihin (Ardeola) kuuluvia lajeja

Intianriisihaikara (Ardeola grayii)
Jaavanriisihaikara (Ardeola speciosa)
Kiinanriisihaikara (Ardeola bacchus)
Punavatsahaikara (Ardeola rufiventris)
Rääkkähaikara (Ardeola ralloides)
Valkorääkkähaikara (Ardeola idae)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Ardeola (englanniksi)
Kumpulampi (Soini)

| Kumpulampi |
| --- | --- |
Valtiot:  Suomi
Maakunnat:  Etelä-Pohjanmaa
Kunnat:  Soini
Koordinaatit:  62°41′46″N, 24°30′04″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Niemisjoen valuma-alue (35.47)
Laskupuro:  Kattilapuro Ulvotuiseen 
Järvinumero:  35.475.1.007
Mittaustietoja
Pinnankorkeus:  219,2 m  
Rantaviiva:  1,19 km  
Pinta-ala:  8,362 ha  
Saaria:  ei saaria 
 fiKumpulampi 
Kumpulampi  on Etelä-Pohjanmaalla Soinissa Vehun kylän lähellä sijaitseva lampi.
Maantietoa

Lammen pinta-ala on 8,4 hehtaaria, se on 400 metriä pitkä ja 200 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 1,2 kilometriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Niemisjoen valuma-alueella (35.47), jonka Tyystänjoen valuma-alueeseen (35.475) se kuuluu. Lammen vedenpinnan korkeus on 219,2 metriä mpy.
Saint-Calixten luostari

Saint-Calixten luostari (ransk. Abbaye Saint-Calixte de Cysoing) sijaitsi Cysoingin kunnassa Nordin departementissa Hauts-de-Francen alueella Ranskassa. Luostari on nykyään tuhoutunut.
Saint-Calixten luostarin puutarhaa
Luostarin perustivat 800-luvulla Eberhard Friulilainen ja hänen vaimonsa Gisela. Gisela oli frankkien kuningas Ludvig Hurskaan tytär, ja hän toi myötäjäisinä 8 000 hehtaarin tilan Cysoingista, jonne he perustivat luostarin. Vuonna 854 luostariin tuotiin Italiasta entisen orjan, josta oli tullut paavi noin vuonna 217, Calixtus I:n pyhäinjäännökset.
Lähistöllä vuonna 1214 käydyn Bouvinesin taistelun uhreja hoidettiin Saint-Calixten luostarissa. Ranskan kuningas Filip II kävi tuolloin luostarin kappelissa kiittämään Jumalaa voittoisasta taistelusta. Vuonna 1774 Ranskan kuningas Ludvig XV toi sotajoukkonsa Flanderiin Itävallan perimyssotaan, ja 14. päivänä toukokuuta hän päätti perustaa päämajansa luostariin. Tämän kunniaksi luostarin alueelle rakennettiin obeliski Pyramide de Fontenoy. Ranskan suuren vallankumouksen aikana 17. elokuuta 1792 luostari tyhjennettiin kirjoista, huonekaluista ja maalauksista. Lokakuussa 1793 ranskalaiset sytyttivät rakennuksen tuleen tuhoten sen.
Aiheesta muualla

Kuvia tai muita tiedostoja aiheesta Saint-Calixten luostari Wikimedia Commonsissa
Larry Carriere

| Larry Carriere> Henkilötiedot |
| --- | --- |
Syntynyt: 30. tammikuuta 1952 (ikä 72) Montreal, Quebec
Kansalaisuus:   Kanada
Jääkiekkoilija
Pelipaikka:  puolustaja
Maila:  oikea
Pituus:  185 cm
Paino:  93 kg
Pelaajaura
Pääsarjaura:  1972–1980
Seurat:  Buffalo Sabres (NHL) Atlanta Flames (NHL) Vancouver Canucks (NHL) Los Angeles Kings (NHL) Toronto Maple Leafs (NHL)
NHL-varaus:  25. varaus, 1972 Buffalo Sabres
Larry Carriere (s. 30. tammikuuta 1952 Montreal, Quebec, Kanada) on uransa lopettanut kanadalainen jääkiekkoilija, pelipaikaltaan puolustaja.
Buffalo Sabres varasi Carrieren vuoden 1972 NHL:n varaustilaisuudessa toisella kierroksella varausvuorolla 25.
Carriere edusti NHL-urallaan hänet varanneen Buffalon lisäksi Atlanta Flamesia (nyk. Calgary Flames), Vancouver Canucksia, Los Angeles Kingsia ja Toronto Maple Leafsia.
Carriere pelasi NHL:ssä yhteensä 367 ottelua tehoilla 16+74=90. Hän lopetti uransa vuonna 1980 27-vuotiaana.
Kumpulampi (Äänekoski)

| Kumpulampi |
| --- | --- |
Valtiot:  Suomi
Maakunnat:  Keski-Suomi
Kunnat:  Äänekoski
Koordinaatit:  62°42′39″N, 25°36′44″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen eteläosan alue (14.41)
Laskupuro:  puro Saaripuroon 
Järvinumero:  14.412.1.010
Mittaustietoja
Pinnankorkeus:  150,4 m  
Pituus:  380 m  
Leveys:  220 m  
Rantaviiva:  0,995 km  
Pinta-ala:  2,541 ha  
Tilavuus:  0,0001358 km³ 
Keskisyvyys:  5,34 m  
Suurin syvyys:  6,9 m  
Saaria:  ei saaria 
 fiKumpulampi 
Kumpulampi on Keski-Suomessa Äänekoskella Kevätlahden lähellä sijaitseva lampi.
Maantietoa

Lampi on 380 metriä pitkä, 220 metriä leveä ja sen pinta-ala on 2,5 hehtaaria. Sillä ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 135 800 kuutiometriä ja keskisyvyydeksi 5,3 metriä. Lammen suurin syvyys on 6,9 metriä. Sen rantaviivan pituus on 1,0 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen eteläosan alueella (14.41), jonka Pudasjärven valuma-alueeseen (14.412) se kuuluu. Lammen vedenpinnan korkeus on 150,4 metriä mpy.
Samppa P. Asunta

Samppa Pellervo Asunta (s. 1936) on suomalainen kirkkoherra, laulujen sanoittaja ja suomentaja.
Asunta on ollut Ruoveden seurakunnan kirkkoherra.
Nurmaanjärvi (Kouvola)

| Nurmaanjärvi |
| --- | --- |
Valtiot:  Suomi
Maakunnat:  Kymenlaakso,  Etelä-Savo
Kunnat:  Kouvola, Mäntyharju
Koordinaatit:  61°16′41″N, 26°38′33″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vuohijärven alue (14.91)
Järveen tulevat joet:  Nurmaanjoki, Rautjoki
Laskujoki:  Välijoki Vuohijärveen
Taajamat:  Nurmaa
Järvinumero:  14.915.1.001
Mittaustietoja
Pinnankorkeus:  76,8 m  
Pituus:  2,899 km  
Leveys:  1,582 km  
Rantaviiva:  12,0658 km  
Pinta-ala:  1,6362 km²  
Tilavuus:  0,00795056 km³  
Keskisyvyys:  4,86 m  
Suurin syvyys:  18,5 m  
Saaria:  2
 fiNurmaanjärvi 
Nurmaanjärvi on Kymenlaakson Kouvolassa ja Etelä-Savon Mäntyharjulla Nurmaan lähellä sijaitseva järvi. Etäisyys Kouvolan keskustasta on 44 kilometriä pohjoiseen.
Maantietoa

Nurmaanjärvi on suurelta osin kulttuurimaiseman reunustama järvi. Se on 2,9 kilometriä pitkä, 1,6 kilometriä leveä, ja sen pinta-ala on 164 hehtaaria eli 1,6 neliökilometriä. Järven eteläosan muodostaa kapea lahti, josta pohjoiseen avautuu lähes kilometrin levyinen selkävesi, josta koilliseen järvi kapenee. Järven itäisimmän osan muodostaa pääaltaasta lähes erillään sijaitseva, noin 800 metriä pitkä Taskulampi. Sitä yhdistää pääaltaaseen kapea Pyörästimensalmi. Nurmaanjärven itärannalta työntyy länteen laajahko niemimaa, joka haarautuu Kangasniemeen, Peltoniemeen ja Muhuniemeen. Siinä on kaksi saarta, joiden yhteispinta-ala on 2,5 aaria. Maijosaari on noin 20 aarin suuruinen, joka sijaitsee aivan järven itärannan tuntumassa. Järven pohjoisosassa sijaitseva saari on kooltaan pieni luoto.
Järvi on luodattu ja siitä on julkaistu syvyyskartat. Järven tilavuudeksi on määritetty 7,95 miljoonaa kuutiometriä eli 0,00795 kuutiokilometriä ja sen keskisyvyydeksi on saatu 4,9 metriä. Nurmaanjärven eteläiset ja kaakkoiset osat ovat muuta järveä huomattavasti syvempiä. Sen syvimmät syvänteet sijaitsevat järven eteläosissa ja siellä jopa 18,5 metriä syvää . Järven pohjoinen osa on melko matalaa.
Järven rantaviivan pituus on 12,1 kilometriä, josta saarten rantaviivan yhteispituuden osuus siitä on 250 metriä. Järvi on muodostunut kallio- ja moreenimäkien väliseen painaumaan. Järven koillis- ja lounaispuolella kulkee noin seitsemän kilometriä pitkä harjujakso, jonka lähimmät nimetyt muodostumat ovat Näkkilammenharju lounaassa, Pakonotko idässä ja Seikanharjut koillisessa. Esimerkiksi Taskulampi on muodostunut harjun taakse. Pakonotkon supat voivat kuulua järven syvänteiden kanssa samaan supparyhmään. Nurmaanjärven rannoilla on peltomaata ja metsää. Pohjoisrannalla sijaitsee Nurmaan kylä, jonka halki virtaa Nurmaanjoki pohjoisesta etelään. Järven länsiosa sijaitsee Kouvolassa ja itäosa Mäntyharjulla.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Vuohijärven alueella (14.91), jonka Nurmaanjärven valuma-alueeseen (14.915) järvi kuuluu. Järven vedenpinnan korkeus on 76,8 metriä mpy. Valuma-alueen kaikki vesi virtaa Nurmaanjärven läpi ja noin 150 metriä pitkää eteläpäästä alkavaa Välijokea myöten Vuohijärven pohjoisosan Hintterinselälle. Vuohijärven korkeustaso on vain 0,2 metriä Nurmaanjärveä alempi.
Valuma-alueen vedet tulevat Nurmaanjärveen pääasiassa kahta reittiä myöten. Nurmaanjoki on sekä Hietasen että Ruokepuolisen laskujoki. Toinen on Rautjoki, joka on Rautjärven laskujoki. Järveen on johdettu vain muutamia metsäojia. Pienet lammet Kompunlampi ja Raatolampi ovat rannanläheisiä laskuojattomia suolampia.
Sami Yläoutinen

Sami Yläoutinen (s. 15. toukokuuta 1970 Lahti) on suomalainen taloustieteilijä. Eduskunta valitsi Yläoutisen Valtiontalouden tarkastusviraston (VTV) pääjohtajaksi joulukuussa 2021. Pääjohtajan kuusivuotiskausi alkoi tammikuussa 2022 ja se kestää vuoden 2027 loppuun asti. Eduskunnan tarkastusvaliokunta esitti yksimielisesti Yläoutista VTV:n pääjohtajan tehtävään.
Yläoutinen on koulutukseltaan kauppatieteiden tohtori. Hän väitteli tohtoriksi Jyväskylän yliopistosta vuonna 2005 otsikolla "Development and Functioning of Fiscal Frameworks in the Central and Eastern European Countries".
Yläoutinen on aikaisemmin toiminut valtiovarainministeriön budjettipäällikkönä (2019-2021) ja VM:n talouspolitiikan koordinaattorina (2016-2019). Hän on toiminut valtiovarainministeriössä eri tehtävissä vuodesta 1999 alkaen, muun muassa vakausyksikön päällikkönä kansantalousosastolla 2007–2011. Hän työskenteli Kansainvälisen valuuttarahaston (IMF) neuvonantajana Washingtonissa finanssipolitiikan osastolla vuosina 2011–2014.